Държавен вестник, бр. 68, 2018 г., стр. 13

БРОЙ  68	
Д Ъ Р Ж А В Е Н  В Е С Т Н И К 	
СТР.  13  
(3) Ръководството на действията по ал. 1 
се осъществява от съответния ръководител от 
МВР или ДАНС, определен в акта по ал. 2.
(4) При възникнала неотложна оперативна 
необходимост ръководителите на структури­
те по чл. 2, ал. 3 осъществяват съответните 
съвместни действия и незабавно уведомяват 
ръководителите по чл. 2, ал. 2.
(5) Разходите за извършване на съвмест­
ните действия по ал. 1 са за сметка на всяко 
ведомство.
Чл. 7. (1) Министерството на вътрешните 
работи и ДАНС могат да обменят информа­
ция по определения вътрешен ред на всяко 
ведомство и при спазване на принципа „не­
обходимост да се знае“ съгласно Закона за 
защита на класифицираната информация.
(2) Структурите на МВР и ДАНС, опре­
делени по реда на тази инструкция, обменят 
чрез оперативните дежурни центрове/опера­
тивните дежурни части (ОДЦ/ОДЧ) незабавно 
информация, отнасяща се до тероризъм или 
непосредствени заплахи за националната 
сигурност и обществения ред.
(3) Структурите на ДАНС предварително 
информират съответната основна структу­
ра на МВР за провеждането на операции с 
евентуална употреба на оръжие, защитни и 
помощни средства.
Чл. 8. (1) За целите на оперативно-издир­
вателната дейност органите на ДАНС и МВР 
си оказват съдействие за установяване на 
самоличността или извършване на действия 
по идентификация на лица при спазване на 
действащото законодателство.
(2) Искането за съдействие по ал. 1 се 
отправя от директора на Главна дирекция 
„Борба с организираната престъпност“, 
Главна дирекция „Национална полиция“ и 
Главна дирекция „Гранична полиция“ до 
председателя или заместник-председател на 
ДАНС и обратно, и от директор на специали­
зирана или териториална дирекция в ДАНС 
до директор на областна дирекция на МВР 
(ОДМВР) и обратно.
Раздел ІV
Взаимодействие при конвоиране на задържа­
ни лица и настаняването им в помещения за 
настаняване на задържани лица
Чл. 9. (1) Задържано по реда на чл. 124б 
от ЗДАНС лице може да бъде настанено в 
помещения за настаняване на задържани лица 
в структурите на МВР и спрямо него могат 
да се вземат мерки за лична сигурност, ако 
поведението му и целите на задържането 
налагат това.
(2) В случаите по ал. 1 директорът на съ­
ответната специализирана или териториална 
дирекция в ДАНС съгласува предварително 
писмено, а в изключителни случаи, когато 
се касае за непосредствена терористична 
заплаха – по телефон или друг начин, по­
мещението за настаняване на задържаното 
лице със съответния директор на Столичната 
дирекция на вътрешните работи (СДВР) или 
ОДМВР.
(3) Екземпляр от заповедта за задържане 
по чл. 124б, ал. 2 от ЗДАНС и екземпляр от 
заповедта за отвеждане по чл. 124б, ал. 13 от 
ЗДАНС се предоставя на структурата на МВР 
за вписване в книгата за задържани лица и 
последващо архивиране. 
Чл. 10. (1) Задържаните от органите на 
агенцията лица по реда на чл. 124б от ЗДАНС 
се конвоират до предварително съгласуваните 
по чл. 9, ал. 2 помещения за настаняване 
на задържани лица от полицейските органи 
на МВР.
(2) Преди конвоирането на задържаното 
лице директорът на съответната специали­
зирана или териториална дирекция в ДАНС 
писмено съгласува със съответния директор 
на СДВР или ОДМВР часа на конвоиране, 
направлението или маршрута на конвоира­
не и структурното звено, чиито полицейски 
органи ще осъществяват конвоирането. Съ­
ответният директор на СДВР или ОДМВР 
организира конвоирането съгласно опреде­
ления в МВР ред.
(3) За осъществяване на конвоирането по 
ал. 1 в определеното по ал. 2 структурно звено 
на СДВР или ОДМВР се изпращат екземпляр 
от заповедта за задържане по чл. 124б, ал. 2 
от ЗДАНС и екземпляр от заповедта за от­
веждане на задържаното лице по чл. 124б, 
ал. 13 от ЗДАНС.
(4) На конвоиращите служители от съот­
ветната структура на МВР при приемане на 
задържаното лице се предоставят и екземпляри 
от следните документи:
1. декларация по чл. 124б, ал. 3 от ЗДАНС;
2. протокол за личен обиск и иззетите с 
него вещи от задържаното лице;
3. документ за извършен медицински пре­
глед, в случай че лицето е декларирало такъв 
в декларацията по чл. 124б, ал. 3 от ЗДАНС. 
(5) Обменът на допълнителна информация, 
свързана с конвоирането (начин на конвоира­
не, конвоиращи лица, конвоиращ автомобил 
и др.), изпращането на документите по ал. 3 
и предаването на документите по ал. 4 се 
осъществява от оправомощени от лицата по 
ал. 2 служители.
Чл. 11. (1) Срокът на задържането в съ­
ответните помещения на МВР не може да 
бъде повече от 24 часа, като в този срок се 
включва и времето от фактическото задър­
жане на лицето.